**Doar ...**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doar ...

Dacă-ai trecut cu mintea mai sus de aparență,

înaintea ta, îți va fi liber drumul,

durează doar o clipă întreaga existență,

și-ți trebuie o viață să-i poți simți parfumul!

Când vei simți că viața e-un joc al minții tale,

atunci poți da cortina opacă la o parte,

și vei vedea că totul e doar ce ți se pare,

că nu există timp, nici viață și nici moarte!

Totu-i doar un fulger, o clipă doar durează,

nimic nu e cum pare, nimic nu-i absolut,

este doar eu-l tău, ce doarme și visează

o lume-ndepărtată, făcută doar din lut!

De tainic vei pătrunde, acestei lumi misterul,

păstrează pentru tine, nu spune nimănui,

nu-ți azvârli comoara ce ți-a păstrat-o cerul,

că-n lume sunt hiene cu ochi răi și gălbui!